ขาดทุนจำนำข้าวเพิ่ม 4 หมื่นล้าน
ประธานอนุกก.ปิดบัญชีโครงการจำนำข้าว เผย ยอดปิดบัญชี ณ 30 กย. 2558 ขาดทุนเพิ่ม ประมาณ 4 หมื่นล้านบาท
5 ส.ค. 2559

ประธานอนุกก.ปิดบัญชีโครงการจำนำข้าว เผย ยอดปิดบัญชี ณ 30 กย. 2558 ขาดทุนเพิ่ม ประมาณ 4 หมื่นล้านบาท
นายสมชัย สัจจพงษ์ ปลัดกระทรวงการคลัง ประธานอนุกรรมการปิดบัญชีโครงการรับจำนำข้าว เปิดเผยว่า การปิดบัญชี ณ 30 ก.ย. 2558 มีผลขาดทุนเพิ่มขึ้นจากการปิดบัญชี ณ 30 กันยายน 2557 ประมาณ 4 หมื่นล้านบาท
ทั้งนี้ผลขาดทุนจำนำข้าว ณ 30 ต.ค. 2557 อยู่ที่ 7 แสนล้านบาท แยกเป็น 11 โครงการก่อนรัฐบาลยิ่งลักษณ์ ชินวัตร ขาดทุน 1.63 แสนล้านบาท และ 4 โครงการ สมัยรัฐบาลยิ่งลักษณ์ ขาดทุน 5.36 แสนล้านบาท นายสมชัย กล่าวว่า ในส่วนของการเรียกความเสียหายจากโครงการรับจำนำข้าว ตอนนี้นายมนัส แจ่มเวหา อธิบดีกรมบัญชีกลาง ประธานคณะกรรมการความรับผิดทางแพ่ง กำลังพิจารณาเรียกค่าเสียหายจากน.ส.ยิ่งลักษณ์ ชินวัตร อดีตนายกรัฐมนตรี ตามที่สำนักนายกรัฐมนตรี ส่งเรื่องให้กระทรวงการคลังดำเนินการในฐานะผู้ได้รับความเสียหายจำนวน 2.8แสนล้านบาท โดยคณะกรรมการฯจะดำเนินการพิจารณาให้แล้วเสร็จภายในเดือนส.ค.นี้